text: Flere hundrede dampere samles i dag
  08 juni 2013 kl. 08.27
  Danmarks første damptræf finder sted i Horsens i dag. Flere hundrede mennesker, der har skiftet cigaretterne ud med e-cigaretter, mødes og udveksler erfaringer.
  - Vi ryger ikke, vi damper, siger Anette Jensen, der er arrangør af damptræffet i Horsens.
  Selv havde hun i 36 år røget 25 cigaretter om dagen.
  - Jeg havde prøvet alt for at holde op : ?Kold tyrker?, tyggegummi og piller. Intet af det virkede for mig. Jeg nød faktisk at ryge, det var mere alle de 4000 skadelige stoffer og lugten, som hænger i tøjet, møbler ? ja overalt ? jeg var mest træt af. Jeg forpestede jo alt omkring mig, siger Anette Jensen.
  For tre måneder siden begyndte hun så på e-cigaretter, og siden har hun ikke røget almindelig tobak og har heller ikke savnet det.
  - På Facebook findes en masse damp-sider. Vi diskutere om smage, batterier, effekter og hjælper hinanden utroligt meget med alle mulige ting, siger Anette Jensen.
  Der var på den måde, hun fik idéen til at arrangere et damp-træf.
  Se mere i TV SYD Nyheder kl. 19.30.
  